armvectores/hy_wikipedia_2023 huggingface dataset:
Հան Չե Յոնգ

Հան Չե Յոնգ,  իրական անունը՝ Կիմ Ջիյոն (սեպտեմբերի 13, 1980(1980-09-13), Դեգու, Հարավային Կորեա), Հարավային Կորեայի դերասանուհի։


== Կենսագրություն ==
Կիմ Ջիյոնը ծնվել է 1980 թվականի սեպտեմբերի 13-ին Դեգուում (Հարավային Կորեա), ծնվելուց հետո նրա ընտանիքը տեղափոխվել է ԱՄՆ, նա մեծացել է Չիկագոյում (Իլինոյս նահանգ)։ Նա ավարտել է «Adlai E. Stevenson High School» և «Dongguk University»:
Կորեա կատարած ուղևորություններից մեկի ժամանակ նա հանդիպում է կորեացի հայտնի կատակերգու դերասանի հետ, ով առաջարկում է նրան զբաղվել դերասանությամբ։


== Կարիերա ==
Հանը կինոյում սկսել է նկարահանվել 2000 թվականից մինչև հիմա նկարահանվել է ավելի քան 20 ֆիլմերում և հեռուստասերիալներում։ Չե Հյոնի ամենահայտնի դերերից մեկը հանդիսանում է Մին Սո Հյոն Տղաներ՝ ծաղիկներից գեղեցիկ հեռուստասերիայում։


== Անձնական կյանք ==
2007 թվականի հունիսի 2-ին Հանն ամուսնանում է ֆինանսիստի մասնագիտությամբ Չոյ Դոնջունի հետ։ 2013 թվականի մարտի 5-ին հայտնի դարձավ, որ Չե Հյոն 11 շաբաթական հղի է։
2013 թվականի օգոստոսի 28-ին Հան Չե Յոնգը լույս աշխարհ է բերում առողջ տղա երեխա։


== Ծանոթագրություններ ==
Սթիվեն Նայթ

Սթիվեն Նայթ (օգոստոսի 5, 1959(1959-08-05), Բիրմինգհեմ, Ուորիքշիր, Անգլիա, Միացյալ Թագավորություն), անգլիացի սցենարիստ և ռեժիսոր։ Նայթը սցենարներ է գրել այնպիսի ֆիլմերի համար, ինչպիսիք են «Փակ հանգույց»-ը, «Կեղտոտ գեղեցիկ բաներ»-ը և «Արևելյան խոստումներ»-ը, իսկ «Լոք» և «Կոլիբրի» ֆիլմերում նա կատարել է ինչպես սցենարիստի, այդպես էլ ռեժիսորի աշխատանքը։
Նայթը նույնպես «Ո՞վ է ուզում դառնալ միլիոնատեր» շոուի երեք հեղինակներից մեկն է։ Այս շոուի ձևաչափով տարբեր խաղեր և շոուներ են ստեղծվել աշխարհի ավելի քան 160 երկրներում։ Նա նաև BBC-ի «Առևտրային ձախողում», «Դետեկտիվներ», «Սուր հովարներ» և «Տաբու» հեռուստասերիալների սցենարների հեղինակն է։


== Անձնական կյանք ==
Նայթը անգլերեն է սովորել Լոնդոնի համալսարանական քոլեջում (UCL), որտեղ նա պատվավոր անդամ է։ Երեք երեխա ունի։ Նա Բիրմինգհեմ Սիթի ֆուտբոլային ակումբի երկրպագուն է։
2020 թվականին Սթիվեն Նայթը ստացել է Բրիտանական կայսրության շքանշան դրամային, զվարճության և Բիրմինգհեմի համայնքին մատուցած ծառայությունների համար։


== Սցենարներ ==
Նայթն առավել հայտնի է, որպես «Կեղտոտ գեղեցիկ բաներ» և «Արևելյան խոստումներ» ֆիլմերի սցենարների հեղինալ։ Իր աշխատանքի համար «Կեղտոտ գեղեցիկ բաներ» ֆիլմում նա արժանացել է Էդգարի մրցանակին «Լավագույն սցենար ֆիլմի համար» անվանակարհում և Լոնդոնի ֆիլմերի քննադատների խմբակի մրցանակին՝ «Տարվա բրիտանացի սցենարիստ» անվանակարգում։ Սցենարը նաև առաջադրվել է մի շարք այլ մրցանակների, ներառյալ Օսկար լավագույն օրիգինալ սցենարի համար և BAFTA լավագույն բնօրինակ սցենարի համար մրցանակները։
Նայթը նաև սցենար է գրել 2013 թվականին լույս տեսած «Փակ հանգույց» ֆիլմի համար, որի ռեժիսորը Ջոն Քրոուլին էր, իսկ գլխավոր դերերում՝ Էրիկ Բանան և Ռեբեկա Հոլը։


== Գործունեություն որպես ռեժիսոր ==
Բացի սցենարիստ լինելուց, Նայթն եղել է նաև «Լոք» և «Կոլիբրի» ֆիլմերի ռեժիսոր։ «Կոլիբրի» ֆիլմի գլխավոր դերում էր Ջեյսոն Սթեթհեմը, իսկ «Լոք»-ում՝ Թոմ Հարդին։ «Լոք»-ը ստացել է 2013 թվականի Բրիտանական անկախ կինոյի մրցանակը «Լավագույն սցենար» անվանակարգում։
Նայթը նաև եղել իր կողմից գրված «Դետեկտիվներ» հեռուստասերիալի մի քանի դրվագների ռեժիսորը։ Երրորդ ֆիլմն, որտեղ նա կատարել է ռեժիսորի աշխատանքը «Հանգստություն» ֆիլմն է, որի հեղինակը նույնպես նա է։ Գլխավոր դերերը կատարել են Մեթյու Մակքոնահին, Դայան Լեյնը և Էն Հեթուեյը։ Ֆիլմը լույս է տեսել 2019 թվականին։


== Գործունեություն հեռուստասերիալներում ==
Սթիվեն Նայթը նաև ստեղծել է «Ո՞վ է ուզում դառնալ միլիոնատեր» շոու-հեռուստասերիալը (Մայք Ուայթհիլի և Դևիդ Բրիգսի հետ միասին) և «Show do Milhão» ու «Ամեն ինչ իմ մասին» հեռուստասերիալները։
Նա նաև ստեղծել է «Սուր հովարներ» հեռուստասերիալը և սցենարներ գրել այնպիսի սերիալների համար, ինչպիսիք են BBC-ի «Առևտրային ձախողում» (Ջիմի Քարի հետ), «Դետեկտիվներ», «Տաբու», «Կատակերգության թատրոն» (1993 թվականի «Խուսափել» դրվագի համար), «Մորաքրոջ մեծ շարովարներ» և «Պահածոյացված գազար» հեռուստասերիալները։


== Ծանոթագրություններ ==


== Արտաքին հղումներ ==
Սթիվեն Նայթ Internet Movie Database կայքում
Սթիվեն Նայթի «Սուր հովարներ»-ը ներշնչվել են Garrison Tailors բրենդի հագուստով
Լոքի ստեղծումը․ սցենարիստ/ռեժիսոր Սթիվ Նայթի հետ հարցազրույց, Մաս 1 Archived 2020-03-26 at the Wayback Machine. PostMovie.net
Լոքի ստեղծումը․ սցենարիստ/ռեժիսոր Սոիվ Նայթի հետ հարցազրույց, Մաս 2 Archived 2020-03-26 at the Wayback Machine. PostMovie.net
Յիևեեռե

Յիևեեռե (էստ․՝ Jõeveere), գյուղ Էստոնիայի Պիլվամաա նահանգի Վեռիոռա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դիեգո Բենալիո

Դիեգո Օռլանդո Բենալիո (իտալերեն՝ Diego Orlando Benaglio, սեպտեմբերի 8, 1983(1983-09-08), Ցյուրիխ), շվեյցարացի ֆուտբոլային դարպասապահ։ Հանդես է գալիս «Մոնակո» ակումբում։


== Գործունեություն ==


=== Ակումբային ===
Բենալիոն իր գործունեությունը սկսել է հարազատ Ցյուրիխի «Գրասսհոփերս» ակումբում։ 2002 թվականին շվեյցարացին տեղափոխվել է «Շտուտգարտ», 3 մրցաշրջան հիմնական կազմում ոչ մի հանդիպում չի անցկացրել՝ հանդես գալով միայն «Շտուտգարտ II»-ում։
2005 թվականին Բենալիոն տեղափոխվել է պորտուգալական «Նասիոնալ»։
2008 թվականի փետրվարի 22-ին Բենալիոն տեղափոխվել է «Վոլֆսբուրգ»՝ ստորագրելով պայմանագիր մինչև 2012 թվականը։ 2009 թվականի հոկտեմբերին պայմանագիրը երկարաձգվել է 1 տարով։ 2012 թվականի ապրիլի 28-ին Բենալիոն երկարացրել է պայմանագիրը «Վոլֆսբուրգի» հետ մինչև 2017 թվականը, իսկ օգոստոսին դարձել է թիմի ավագ։ 2016 թվականի օգոստոսին Դիեգոն երկարաձգել է պայմանագիրը ակումբի հետ մինչև 2019 թվականը։
2017 թվականի հունիսի 16-ին Բենալիոն տեղափոխվել է «Մոնակո»՝ պայմանագիր կնքելով մինչև 2020 թվականը։


=== Ազգային հավաքական ===
Բենալիոն 2006 թվականին հրավիրվել է 2006 թվականի աշխարհի առաջնություն, որտեղ նա հաշվառվել է որպես Շվեցարիայի երրորդ դարպասապահ։ 2008 թվականի Եվրոպայի առաջնությանը, 2010 թվականի աշխարհի խաղերում և 2014 թվականի աշխարհի խաղերում Բենալիոն հետաքրքրել է իր հավաքականին, որտեղ եղել է արդեն հիմնական դարպասապահ։ 2014 թվականի օգոստոսին նա հայտարարել է հավաքականում գործունեության ավարտի մասին։


== Նվաճումներ ==
  «Վոլֆսբուրգ»

Գերմանիաի չեմպիոն՝ 2008/2009
Գերմանիայի գավաթակիր՝ 2014/2015
Գերմանիայի սուպերգավաթակիր՝ 2015


== Ծանոթագրություններ ==


== Արտաքին հղումներ ==
Պաշտոնական կայք
Վոլֆսբուրգի պաշտոնական կայքում Archived 2017-03-28 at the Wayback Machine.
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
Անդրեաս Փիթչման

Անդրեաս Փիթչման (գերմ.՝ Andreas Pietschmann, մարտի 22, 1969(1969-03-22), Վյուրցբուրգ, Բավարիա, Գերմանիայի Ֆեդերատիվ Հանրապետություն), գերմանացի դերասան, առավել հայտնի է Նեթֆլիքսի թողարկած «Խավար» հեռուստասերիալում Յոնաս Կանվալդի կամ «անծանոթի» դերով։


== Կյանք և կարիերա ==
Փիթչմանը խաղացել է ֆուտբոլ «Վյուրցբուրգեր Կիկերս» երիտասարդական բաժնում և համարվել է տաղանդավոր խաղացող։ Ավելի ուշ նա զինվորական ծառայության է անցել Բունդեսվերում, որի ընթացքում զբաղվել է նաև թատերական դերասանությամբ։ Նա հայտնվել է «Die Feuerzangenbowle» բեմադրության մեջ։ Լուրջ ավտովթարից հետո Փիթչմանը որոշել է լրջորեն զբաղվել դերասանությամբ։
1993-1996 թվականներին հաճախել է Բոխում քաղաքի թատերական դպրոցը, այնուհետև չորս տարի աշխատել է Schauspielhaus Bochum դրամատիկական թատրոնում։ Դրանից հետո Փիթչմանը տեղափոխվել է Համբուրգի Thalia թատրոն 2000-2001 թվականների համար, իսկ 2007 թվականին հեռացել է կինոյի և հեռուստատեսության վրա կենտրոնանալու համար։ Բացի այդ, նա գրել է մի քանի աուդիոգրքեր, այդ թվում՝ Կառլոս Ռուիս Սաֆոնի «Քամու ստվերը», Փիթեր Բերենսի «Երազների օրենքը», Սեսիլիա Ահերնի «Շնորհակալություն հիշողությունների համար» և Ջունո Դիասի «Օսկար Վաոյի կարճ հրաշալի կյանքը»։
2017 թվականին Նա գլխավոր դեր է ստացել Նեթֆլիքսի «Խավար» սերիալում՝ մարմնավորելով Յոնաս Կանվալդի կամ «անծանոթի» դերը։
Այդ ժամանակից ի վեր նա աշխատել է ինչպես Բեռլինի Մաքսիմ Գորկու անվան թատրոնում, այնպես էլ տարբեր հեռուստասերիալներում մի քանի երկրորդական դերերով։


== Անձնական կյանք ==
Փիթչմանն ապրում է Բեռլինում, կնոջ՝ դերասանուհի Ժասմին Տաբատաբայի հետ, և նրանք ունեն երկու երեխա՝ Հելեն Լեյլին (ծնվել է 2009 թվականի հուլիսի 5-ին) և Յոհան Անտոնը (ծնվել է 2013 թվականի օգոստոսի 13-ին)։ Փիթչմանը նաև համարվում է Տաբատաբայի դստեր՝ Անգելինայի խորթ հայրը։


== Ծանոթագրություններ ==


== Արտաքին հղումներ ==
Պաշտոնական կայք
Սուրեն Հովհաննիսյան (մանկավարժ)

Սուրեն Սարիբեկի Հովհաննիսյան (1912, Վահագնի, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - 1982), հայ մանկավարժ։ ՀԽՍՀ վաստակավոր մանկավարժ (1953): Հայրենական մեծ պատերազմի մասնակից։ ԽՄԿԿ անդամ (1940):


== Կենսագրություն ==
Սուրեն Հովհաննիսյանը ծնվել է 1912 թվականին Գուգարքի շրջանի Վահագնի գյուղում։ Ավարտել է Կիրովականի մանկավարժական տեխնիկումը։ 1931 թվականին ուսուցչական աշխատանքի է անցել Սպիտակի շրջանի Գյորան (այժմ՝ Գոգարան) գյուղում։ Մեկ տարի աշխատելուց հետո տեղափոխվել է հայրենի գյուղ և շարունակել մանկավարժական գործունեությունը։
Երևանի պետական մանկավարժական ինստիտուտի 4-րդ կուսի ուսանող էր Սուրենը, երբ սկսվել է Հայրենական մեծ պատերազմը։ 1941 թվականի հունիսի վերջից մինչև դեկտեմբերը սովորել է Թբիլիսիի ռազմաքաղաքական ուսումնարանում, որն ավարտելուց հետո, 1942 թվականի սկզբին մեկնել է ռազմաճակատ։ Թշնամու դեմ մղված մարտերից մեկում՝ Չեչենո-Ինգուշական ԻԽՍՀ-ի Տերսկայա գյուղի մոտ վիրավորվել է և ուղարկվել բուժման։ 1942 թվականի դեկտեմբերին շարունակել է կռվել գերմանաֆաշիստական զավթիչների դեմ 89-րդ հայկական Թամանյան դիվիզիայի կազմում։ Երկրորդ անգամ վիրավորվել է Կրասնոդարի մոտակայքում, ապաքինվելուց հետո սովորել է տանկային, ապա՝ հրաձգաականանետային ուսումնարանում։ Կռվել է նաև Կարպատներում։ Բանակից զորացրվել է 1945 թվականի հոկտեմբերին լեյտենանտի կոչումով։ Հովհաննիսյանը պարգևատրվել է Հայրենական պատերազմի 2-րդ աստիճանի շքանշանով և մի շարք մեդալներով։
Պատերազմից հետո Հովհաննիսյանը երկար տարիներ աշխատել է Վահագնի դպրոցում։ 1953 թվականին արժանացել է Հայկական ԽՍՀ վաստակավոր ուսուցչի կոչման։ 1940 թվականին ընդունվել է ԽՄԿԿ շարքերը։
1960 թվականից Հովհաննիսյանն աշխատել է Կիրովականի դպրոցներում, դասավանդել է ֆիզիկա և մաթեմատիկա։ Կենսաթոշակի է անցել 1976 թվականին։
Սուրեն Հովհաննիսյանը մահացել է 1982 թվականին։


== Պարգևներ ==
ՀԽՍՀ վաստակավոր մանկավարժ
Հայրենական պատերազմի 2-րդ աստիճանի շքանշան


== Ծանոթագրություններ ==
Աստերոիդների ցանկ (28901-29000)

Աստերոիդների ցանկ (28801-28900)  • Աստերոիդների ցանկ  • Աստերոիդների ցանկ (29001-29100)
 Աստերոիդների ցանկ (28801-28900)  • Աստերոիդների ցանկ  • Աստերոիդների ցանկ (29001-29100)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Շոնեն-այ

Շոնեն-այ (ճապ.՝ 少年愛 երիտասարդական սեր), անիմեի և մանգայի տարատեսակ, շոջոյի ենթաժանր, որը նվիրված է տղաների կամ տղամարդկանց միջև իդեալականացված սիրուն, որի թիրախային լսարան են հանդիսանում կանայք։ Կենտրոնանում է ոչ թե սեռական, այլ ռոմանտիկ հարաբերությունների վրա։


== Պատմություն ==
1970-ականներին շոջո-մանգակաները սկսեցին հերոսների սեռի հետ փորձարկումներ անել։ Սկզբում դրանք ստեղծագործություններ էին, որտեղ հերոսուհին փոխվում և իրեն տղայի նման է պահում, ինչպիսին է օրինակ՝ The Rose of Versailles-ը։ Հետո հայտնվեցին երիտասարդների մասին The Heart of Thomas և Kaze to Ki no Uta պատմությունները, որոնք տվեցին ժանրի սահմանումը, որպես եվրոպական միջավայրում արգելված սիրո մասին լրիվ հուսահատ պատմություններ։ Ի սկզբանե դրանք ամսագրերում թողարկվում էին շոջո մանգաների հետ, սակայն շուտով հայտնվում են հատուկ ամսագրեր, որոնցից առաջինն է դառնում June-ը։ Այս վաղ ստեղծագործությունները կենտրոնացած էին գեղեցկության և ողբերգության վրա, որն այդ գեղեցկությունն էլ ավելի անցողիկ ու խուսափելի էր դարձնում։ Թեև հաճախ քննարկվում էին մութ թեմաներ, ինչպիսիք են բռնաբարությունն ու ինքնասպանությունը, ուշադրության կենտրոնում էր ոչ թե համասեռամոլության և հոմոֆոբիայի իրատեսական պատկերումը, այլ իդեալականացված սիրո և հոգեբանական թեմաները, ինչպիսիք են ոգու և մարմնի հակամարտությունը:։
1980-ականների այդ էսթետիկան մարեց, որպեսզի վերածնվի ինքնակենսագրական ստեղծաործություններում և սիրողական կոմիքսներում, որոնք ստանում են «յաոյ» անվանումը։ 1980-ականների վերջերին ժանրը նորից պրոֆեսիոնալ շրջան է վերադառնում Earthian գիտաֆանտաստիկ պատմության և Zetsuai երկխոսության հետ, որը գործողության վայրը տեղափոխեց ժամանակակից աշխարհ և հերոսներին ենթարկեց բազմաթիվ փորձությունների։ Zetsuai դարձավ շոնոն-այ ժանրի մեծագույն պատկերակներից մեկը, իսկ նրա գլխավոր հերոսները՝ Կոձին և Իզումին, նրա «Ռոմեո և Ջուլիետ»-ը։ 1990-ականներին շոնեն-այ ժանրի ամսագրերի մեծ պահանջարկ նկատվեց և հաստատվեց ժանրի ժամանակակից ձևը։
Ժամանակակից Ճապոնիայում «շոնեն-այ» տերմինը սովորաբար օգտագործվում է միայն 1970-ականներին լույս տեսած ժանրի վաղ շրջանի ստեղծագործությունների համար։ Ժամանակակից ստեղծագործությունների համար այն փոխարինվել է անգլիական Boys' Love տերմինով, մինչդեռ «յաոյ»-ը հիմնականում նշանակում է այլ ժանրերի գոյություն ունեցող ստեղծագործությունների կերպարների միասեռ հարաբերությունների մասին դոջինշիի։ Ճապոնիայից դուրս «շոնեն-այ»-ը փոխարինվում է «յաոյ» տերմինով ինչպես երկրպագուների, այնպես էլ հրատարակիչների շրջանում։


== Ծանոթագրություններ ==


== Արտաքին հղումներ ==
Chil-Chil: Japanese BL Database
Ռեդ Ռիվեր շրջան (այլ կիրառումներ)

Ռեդ Ռիվեր շրջան, կարող է վերաբերել՝

Ռեդ Ռիվեր շրջան - ԱՄՆ Լուիզիանա նահանգի 64 վարչական միավորներից մեկը
Ռեդ Ռիվեր շրջան - ԱՄՆ Տեխաս նահանգի 254 վարչական միավորներից մեկը
(6172) Պրոկոֆեանա

(6172) Պրոկոֆեանա (անգլ.՝ Prokofeana), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1982 թվականի հոկտեմբերի 14-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,572832 ա. մ., առավելագույնը մոտենում է 1,4525 ա. մ. հեռավորության վրա և հեռանում 3,6932 ա. մ.։ Արեգակի շուրջ մեկ ամբողջական պտույտ է կատարում 1507,35 երկրային օրվա ընթացքում, իր ուղեծրով շարժվելով միջինում 0,238829 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6172) Պրոկոֆեանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆլա

Ֆլա (հոլ.՝ Vla), հոլանդական ուտելիք, եփած կրեմի տեսակ է։ Առաջին անգամ հայտնվել է 50-ականներին։ Պատրաստվում է թարմ կաթից։ Ավանդական ֆլան պատրաստվում է եփած կաթով կամ ձվի, եգիպտացորենի օսլայի, վանիլինի և շաքարի համակցությամբ։ Ֆլան յոգուրտի մածուցիկություն ունի, մատուցվում է սառը, ավելի շուտ քաղցր է, քան թթու և հարթ մակերես ունի։
100 գրամի սննդային արժեքն է մոտ 370 կՋ/88 կկալ։


== Ծանոթագրություններ ==
Հակոբ Զավրիև

Հակոբ Զավրիև (ի ծնե ազգանունը՝ Զավրյան, 1866, Թիֆլիս, Կովկասի փոխարքայություն, Ռուսական կայսրություն - 1920, Մոսկվա, Խորհրդային Ռուսաստան), հայ ազգային, ազատագրական շարժման գործիչ, բժիշկ, ազնվական, ՀՅԴ կուսակցության անդամ։


== Կենսագրություն ==
1892 թվականին ավարտել է Պետերբուրգի ռազմաբժշկական ակադեմիան։ Ուսանող տարիներից զբաղվել է հայ ժողովրդի ազատագրության հարցերով։ 1902 թվականին աշխատանքի է անցել Բաքվում՝ որպես Բալախանիի շրջանի հիվանդանոցի գլխավոր բժիշկ, որտեղ էլ մտերմացել է Հովհաննես Քաջազնունու և Նիկոլ Դումանի հետ։ Մեծ դժվարություններով բազմիցս անցել է Արևմտյան Հայաստան, Մուշում կարողացել է հիմնել հիվանդանոց, բուժօգնություն կազմակերպել ժողովրդի համար, քարոզել ազատագրական գաղափարներ։ Հետապնդվելով թուրքական իշխանություններից՝ անցել է Եվրոպա, կատարել դիվանագիտական հանձնարարականներ։ Բալկանյան պատերազմների ժամանակ (1912-1913) Փարիզում, Պետերբուրգում և Լոնդոնում փորձել է եվրոպական կառավարությունների ուշադրությունը հրավիրել Հայկական հարցի վրա։ Առաջին համաշխարհային պատերազմի տարիներին մասնակցել է հայկական կամավորական շարժմանը, կռվել Անդրանիկի ջոկատում։ 1917 թվականին եղել է ռուսական զորքերի կողմից գրավված տարածքների (Վան, Խնուս, Էրզրում, Տրապիզոն) կոմիսար Ավերյանովի տեղակալը՝ լուծելելով բուժական, վարչական, տնտեսական և պաշտպանական հարցեր, կազմակերպել զինված խմբեր (ավելի քան 3-4 հազար մարդ), որոնք մեծ դեր են խաղացել թուրքերի դեմ հայ ժողովրդի ինքնապաշտպանական կռիվներում։ Հայ ժողովրդի փրկության հարցով 1918 թվականի ամռանը (Լ. Նազարյանցի և Ռ. Դարբինյանի հետ) Մոսկվայում բանակցություններ է վարել Ռուսաստանի բոլշևիկյան կառավարության հետ, սակայն նույն թվականի հուլիսին Բաքվի կոմունայի անկումից հետո Զավրիևը որպես դաշնակցության անվանի գործիչ, ներկալվում է, քանի որ կոմունայի անկումը բարդվում էր հենց Դաշնակցության վրա։ Ավելի ուշ Զավրիևը նշանակվում է Մոսկվայի սուր վարակիչ հիվանդությունների հիվանդանոցի բժիշկ, որտեղ էլ վարակվելով բծավոր տիֆով կնքում է մահկանացուն։
Շալյա (քաղաքատիպ ավան, Շալինսկի քաղաքային օկրուգ)

Շալյա (ռուս.՝ Шаля), քաղաքատիպ ավան Ռուսաստանի Սվերդլովսկի մարզի Շալինսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 6414 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերեզնա (այլ կիրառումներ)

Բերեզնա, կարող է վերաբերել՝

Բերեզնա - գյուղ, Ուկրաինայի Վիննիցայի մարզի Խմելնիկի շրջանում
Բերեզնա - քաղաքատիպ ավան, Ուկրաինայի Չեռնիգովի մարզի Մենայի շրջանում
Կորոբեյնիկովո (գյուղ, Ուստ-Պրիստանսկի շրջան)

Կորոբեյնիկովո (ռուս.՝ Коробейниково), գյուղ Ռուսաստանի Ալթայի երկրամասի Ուստ-Պրիստանսկի շրջանի կազմում։
Բնակչությունը 2013 թվականին գրանցված տվյալներով կազմում էր 1134 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուրբիյակ

Կուրբիյակ (ֆր.՝ Courbillac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 600 մարդ, բնակչության խտությունը` 50.72 մարդ/կմ²։ Բնակավայրը զբաղեցնում է 11.83 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 100 կմ հարավ-արևմուտք, Անգուլեմ քաղաքից` 30 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 408 աշխատունակ (15-64 տարեկան) բնակիչ, որոնցից ակտիվ էին 300-ը, իսկ ոչ ակտիվները` 108։ Ակտիվության ցուցանիշը կազմում է 73,5 %։ 300 աշխատունակ մարդկանցից աշխատել է 267 անձ (142 տղամարդ և 125 կին)։ Գործազուրկ են եղել 33 անձ (11 տղամարդ և 22 կին)։ 108 անաշխատունակներից 23-ը եղել են աշակերտներ կամ ուսանողներ, 36-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զաքարիա Գ Սեֆեդինյան

Զաքարիա Գ Սեֆեդինյան (14-րդ դար - 1464), հայ հոգևորական գործիչ, Աղթամարի կաթողիկոս (1434-1464)։ Մելիք Ստեփանոսի որդին, Դավիթ Գ կաթողիկոսի եղբորորդին, Հայոց վերջին արքա Սմբատ Արծրունու հորեղբայրը, Սեֆեդինյանների իշխանական տոհմից։


== Կենսագրություն ==
Զաքարիան ծնվել է Մելիք Ստեփանոսի և Խաթուն Մելեքի ընտանիքում։ Եղբայրներն են՝ Գուրջիբեկը, Տուղշահբեկը, Դովլաթշահը և Ասլանբեկը։ Դավիթ Գ-ի կաթողիկոսության ժամանակ եղել է նրա աթոռակիցը և նշանակվել նրա իրավահաջորդ։ 1419 թվականին նրա անունը հիշվում է Դավիթ կաթողիկոսի հետ, իսկ դեռ ավելի շուտ 1414 թվականին՝ առանձին, հայրապետ տիտղոսով է հիշվում։


== Աղթամարի կաթողիկոսություն ==
Զաքարիա Գ-ն եղել է Աղթամարի նշանավոր կաթողիկոսներից մեկը։ Նա այլազգիների համար ազդեցիկ և մեծահարգի մարդ էր։ Բարեկամական հարաբերություններ է ունեցել Կարա-Կոյունլուների սուլաթան Ջահանշահի հետ և նրա միջոցով կարողացել է հայ ժողովրդին մեծ բարիքներ անել։  


== Տես նաև ==
Աղթամարի կաթողիկոսություն


== Ծանոթագրություններ ==
Հերերոների և հոտենտոտների ապստամբություն

Հերերոների և Հոտենտոտների ապստամբություն, 1904-1907 թվականներին, Հարավ-Արևմտյան Աֆրիկայի (Նամիբիա) բնիկների ապստամբությունը գերմանական տիրապետության դեմ։ Ծագել է գաղութային դաժան շահագործման և աֆրիկացիների հողազրկման պատճառով։ Ապստամբությունը սկսել են հերերոները, 1904 թվականի հունվարի 12-ին, ազատագրել երկրի կենտրոնական մասը։ Գերմանական գաղութարարները ապրիլին պարտության են մատնել նրանց։ Հերերոների մի մասը կոտորվել է ճակատամարտում, մի մասը՝ անապատում, ուր նահանջել էր։ Շատերին բռնի փոխադրել են գերմանական գաղութաբնակների ֆերմաները։ 1904 թվականի հոկտեմբերի 3-ին ապստամբել են հոտենտոտները, որոնք իրենց առաջնորդի մահից (1905 թվականին) հետո բաժանվել են մանր խմբերի և շարունակել պայքարը մինչև 1907 թվականը։ Գերմանական գաղութարարները, ստանալով սահմանամերձ Կապ (Քեյփ) գաղութի զորքերի օգնությունը, կոտորել են հոտենտոտների զգալի մասին, մնացածներին բնակեցրել չոր, անբերրի շրջաններում։ 1907 թվականին գաղութարարները բռնագրավել են հերերոների հողերը, վերացրել նրանց համայնական, ցեղային կազմակերպությունը։
Բուրժ 5 (կանտոն)

Բուրժ 5 (ֆր.՝ Bourges-5), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Բուրժ օկրուգի մեջ։ Համաձայն 2007 թվականի մարդահամարի կանտոնի բնակչությունը 11588 մարդ էր։Կանտոնի համարը 1834 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Հերոս (ոգի)

Հերոս, անդրշիրիմյան ոգի հին հունական դիցաբանության մեջ։
Նախապես հերոս են համարվել Կրետե-Միկենյան դարաշրջանի մի քանի աստվածների, առասպելական նախնիների, դյուցազունների, առաջնորդների, ցեղերի ու պոլիսների անվանադիր նախահայրերի ոգիները։ Հեսիոդոսը հերոսներ է անվանում աստվածների ու մահկանացուների միությունից սերած կիսաստվածներին։ Դասական հնադարում հերոսներ են հռչակվել նաև հայրենիքի ազատության մարտիկներն ու ականավոր զորավարները։ Հերոսի տաճարի, աճյունի կամ հուշարձանի մոտ կատարվել են անդրշիրիմյան բնույթի ծեսեր (երեկոյան կամ գիշերային ժամերին զոհերի մատուցում, աղոթքներ, ոգեխոսություններ և այլն)։ Հերոս դիտվել է մարդկանց պահապան, չար ուժերի խափանիչ, միջնորդ՝ աստվածների ու մարդկանց միջև։ Հունաստանում ու Հռոմում շատ ազնվական տոհմեր իրենց ծագումը կապել են այս կամ այն հերոսի անվան հետ։ Հերոսի պաշտամունքի ազդեցությամբ աստվածացվել են հելլենիստական թագավորները, Հռոմի կայսրերը։ Հերոսների պաշտամունքի մի շարք գծեր հետագայում քրիստոնեությունը վերագրեց սրբերին։ Հերոս, գրական երկի, ստեղծագործության մեջ հանդես եկող գործող անձ։ Դրական հերոս են բոլոր կերպարները, անկախ նրանց բնույթից ու խաղացած դերից։ Փոխաբերաբար գործածում են նաև «երկրորդական հերոս», «երգիծական հերոս», «բացասական հերոս»։
Բուլղարիայի հյուսիսարևելյան տարածաշրջան

Հյուսիսարևելյան տարածաշրջան (բուլղար․՝ Северен-Източен регион), Բուլղարիայի վեց տարածաշրջաններիցմ մեկը, որը գտնվում է երկրի արևելյան մասում։ Վարչկենտրոնը Վարնա քաղաքն է։


== Տես նաև ==
Բուլղարիայի վարչական բաժանում


== Ծանոթագրություններ ==
Ժողովածու (2786)

Ժողովածու (2786), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2786 թվի տակ։ Ձեռագիրը գրվել է 19-րդ դարում։ Գրված է թղթի վրա, որը ունի 24,8x19,5 սմ չափս։ Ձեռագիրը կազմված է 208 թերթից։ Գրված է միասյուն, նոտրդրով։ Կազմը` ստվարարաթուղթ։


== Բովանդակություն ==
Ճառք (Կխրեզ Ազէքսանդրացի, Թէոդորոս Ակնիորացի, Պրոկղ, Փիլաքսիանոս, Գր. Սքանչելագործ, Աթանաս, Ոսկեբերան, Գր. Նիւսացի, Եպիփան, Տիմոթէոս, Սնտիպատրոս, Եփրեմ, Զենոք, Եւսերիոս, Բարսեղ, Յակ. Սրճեցի, Մովս. Խորենացի)
Յիշատակ վասն Քրիստոսի
Պատմութիւն Դիոն. Արիսպացւոյ
Վճիռ ծերակուտին հրէից
Նիւթէ մեռոնի
Տեսիլ Սահակայ
Թուղթ Պիտաղոսի առ Տիրեր


== Ծանոթագրություններ ==
Հասանովա

Անվան այլ կիրառումների համար տե՛ս՝ Հասանովա (այլ կիրառումներ)Հասանովա, գյուղ Արևմտյան Հայաստանում, Բիթլիսի վիլայեթի Գենջի գավառակում։
1909-ին ուներ 211 (44 ընտանիք) հայ բնակիչ, բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լաբրադոր գայլ

Լաբրադոր գայլը (լատ.՝ Canis lupus labradorius) գորշ գայլի տարատեսակ է, որը հանդիպում է Կանադայում՝ Լաբրադորում և Քվեբեկի հյուսիսում։ Այն իր արտաքին հատկանիշներով շատ նման է արդեն վերացած Նյուֆաունդլենդի գայլին։


== Բնութագիր ==


=== Տվյալներ ===
Լաբրադոր գայլերը ունեն սովորական գայլի չափսեր։ Նրանք կշռում են մոտ 30 կգ։ Մորթին հիմնականում բաց գույների է՝ բաց մոխրագույն սպիտակ, բայց կարող են հանդիպել նաև ավելի մուգ մորթի ունեցող կենդանիներ։ Հյուսիսում ապրելու պատճառով նրանց մորթին շատ հաստ է՝ երկար և փափուկ մազածածկով։


=== Սնունդը ===
Լաբրադոր գայլերը հիմնականում որսում են հյուսիսում հանդիպող տարբեր եղջրավորների՝ հյուսիսային եղջերու, սպիտակապոչ եղջերու և այլ։ Նրանք շատ հազվադեպ են հարձակվում ընտանի կենդանիների վրա՝ կով, սարի ոչխար և այլն։
Վլադիմիրովկա (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ ՎլադիմիրովկաՎլադիմիրովկա (ուկրաիներեն՝ Володимирівка), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Վլադիմիրովկա գյուղում բնակվում էր 246 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոլյանա (գյուղ, Սվալյավայի շրջան)

Անվան այլ կիրառումների համար տե՛ս՝ ՊոլյանաՊոլյանա (ուկրաիներեն՝ Поляна), գյուղ Ուկրաինայի Անդրկարպատյան մարզի Սվալյավայի շրջանում։
Չճշտված տվյալներով Պոլյանա գյուղում բնակվում էր 2 747 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խեղդուկ մատ

Խեղդուկ մատ (Լուսենայի մատ), շախմատում մատ ձիով, երբ սեփական խաղաքարերը խանգարում են (խեղդում են. այստեղից էլ անվանումը) արքային փրկվել մրցակցի սպառնալիքից։


== Պատմություն ==
Նմանատիպ առաջին դիրքերը հայտնաբերվել են IX դարի պարսկական մանսուբներում (շախմատային էտյուդի հնագույն համարժեք)։ «Խեղդուկ մատ» կոմբինացիայի (տե՛ս տրամագիր 1-ը) մեխանիզմն առաջին անգամ «Սիրո կրկնություն և շախմատ խաղի արվեստը» գրքում 1497 թվականին դիտարկել է իսպանացի շախմատիստ Լուիս Ռամիրես Լուսենան. 1.Թе6+ Աh8 2.Ձf7+ Աg8 3.Ձh6++ Աh8 4.Թg8+!! Ն։g8 5. Ձf7#!!։

Նույն թեման օգտագործվում է նաև Ֆիլիդորի խնդրում (տե՛ս Ֆիլիդորի մատ)։


== Խեղդուկ մատն արվեստում ==
Գեղարվեստական գրականության մեջ «խեղդուկ մատի» գաղափարն օգտագործել է Լեոնիդ Սոլովյովը Խոջա Նասրեդինի մասին վիպակում, որի դրվագներից մեկում գլխավոր հերոս Նասրեդինը «խեղդուկ մատ» է հայտարարում բացասական կերպարներից մեկին՝ Աղաբեկին։
Կինոյում «խեղդուկ մատի» գաղափարն օգտագործվել է 1952 թվականին նկարահանված «Սադկո» ֆիլմ-հեքիաթում, որտեղ գլխավոր հերոսը հնդիկ մահառաջային «խեղդուկ մատ» է հայտարարում։


== Խեղդուկ մատը սկզբախաղում ==
Խեղդուկ մատ հնարավոր է անել ոչ միայն միջնախաղում և վերջնախաղում, այլև սկզբնախաղում։ Որպես օրինակներ կարող են ծառայել բերված կարճ պարտիաները.

Սիրող շախմատիստ - Ջոզեֆ Հենրի Բլեքբեռն1.e4 e5 2.Ձf3 Ձc6 3.Փc4 Ձd4?! 4.Ձ։e5!? Թg5! 5.Ձ։f7?? Թ։g2 6.Նf1 Թ։e4+ 7.Փe2 Ձf3#

Պաուլ Կերես - Առլամովսկի (Պոլյանից Զդրույ, 1950)1.e4 c6 2.d4 d5 3.Ձc3 de 4.Ձ։e4 Ձd7 5.Թe2 Ձgf6?? 6.Ձd6#

Յակովլև - Չալմանսկի (Կույբիշև, 1984)1.e4 c5 2.Ձf3 Ձc6 3.d4 cd 4.Ձ։d4 Ձf6 5.Ձc3 e5 6.Ձdb5 d6 7.Ձd5 Ձ։d5 8.ed Ձe7 9.c3 Փd7?? 10.Ձ։d6#

Գրանտեր - Հեյլի (Շոտլանդիա, 1984)1.e4 c5 2.Ձf3 Ձc6 3.d4 cd 4.Ձ։d4 e5 5.Ձb5 Ձge7?? 6.Ձd6#


== Տես նաև ==
Մատ
Ուսանոցային մատ


== Ծանոթագրություններ ==


== Աղբյուրներ ==
Խեղդուկ մատ Archived 2011-06-25 at the Wayback Machine.
Շախմատի դպրոց. խեղդուկ մատ Archived 2014-09-03 at the Wayback Machine.
1679

1679 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1679 թվականն է, 
XVII դարի 79-րդ տարին։


== Դեպքեր ==
Հունիս 4 - Գառնիում և Երևանում տեղի ունեցավ մի ուժեղ երկրաշարժ


== Ծնունդներ ==


== Մահեր ==
Խաբեբաներ (մուլտֆիլմ)

«Խաբեբաներ» (ֆր.՝ Lascars, փառատոնային անունը՝ (անգլ.՝ Round Da Way), 2009 թվականի ֆրանս-գերմանական մուլտֆիլմ։ Մուլտֆիլմի բյուջեն կազմել է 10 միլիոն եվրո, իսկ շահույթը՝ 4.8 միլիոն դոլար։ Կաննի կինոփառատոնի (2009), Գյոթեբորգի կինոփառատոնի (2010))  և Ստամբուլում կայացած միջազգային կինոփառատոնի (2011) մասնակից է։ 


== Դիպաշար ==
Մանր խաբեբաներ Թոնին և Ժոզեն լավագույն ընկերներ են։ Մի անգամ Ժոզեն սիրահարվում է հարուստ Քլեմանսին և նրանց դուետը պատրաստ էր քանդվելու։


== Հնչյունավորում ==


== Առաջադրումներ ==
2009 թվական՝ Կաննի 62-րդ կինոփառատոն, «Ոսկե տեսախցիկ» մրցանակի առաջադրում՝ Ալբերտ Պերեյրա-Լազարո


== Երաժշտություն ==
IZM & Vincent Cassel-Petit Bonhomme Vert
De La Soul & Lucien «Papalu»-Say La Vee
Lord Kossity, Arsenik & Lucien «Papalu»-Cartoon
House of Pain-Jump Around
Adam F feat. M.O.P.-Stand Clear
OFX-Lagos
Mr Toma-Les Jeunes de Mon Quartier
Oxmo Puccino-Mon Peze
Youssoupha-Macadam
Sway-Hype Boys
Gush-Blow Frankie
La Rumeur-L’ombre Sur La Mesure
Raggasonic-Faut Pas Me Prendre Pour Un Ane
Fatlip-Joe’s Turkey
Diam’s-Big Up


== Ծանոթագրություններ ==


== Արտաքին հղումներ ==
Critique film
FFF 2009: Lascars Round Da Way (2009) Archived 2019-01-29 at the Wayback Machine.
LASCARS Archived 2021-05-09 at the Wayback Machine.
LASCARS: ‘NO VAY-KAY FOR REAL HOMIES’
Round Da Way
lascars (albert pereira-lazaro/emmanuel klotz, frankreich 2009)
Grep

grep, հրամանի տողով աշխատող ծրագիր, որը գնտում է մուտքային տողեր, որոնք պատասխանատու են տրված կանոնավոր արտահայտություններ համար, և արտածում է դրանք, եթե արտածումը կասեցված չէ հատուկ բանալու միջոցով։ Անունը առաջացել է անգլերեն «search globally for lines matching the regular expression, and print them» նախադասաությունից, որը թարգմանվում ինչպես՝ «ամենուրեք փնտրել տողեր, որոնք համապատասխանում են կանոնավոր արտահայտությանը և արտածել դրանք»։
Սկզբնական տարբերակը նախատեսված է եղել UNIX օպերացիոն համակարգերի համար։
Գոյություն ունի grep-ի տարատեսակներ՝ egrep (մշակումը է  ընդլայնված կանոնավոր արտահայտությունները), fgrep (նիշերով՝ $*[]^|()\), rgrep (որը իր մեջ պարունակաում է ռեկուսրիվ որոնում)։ Ինչպես ասվում է  man-ում՝ «egrep — նույն է, ինչ grep -E։ fgrep — նույն է, ինչ grep -F։ rgrep — նույն է, ինչ grep -r»։


== Պատմություն ==
Ծրագիրը գրվել է Քեն Թոմփսոնի կողմից, որպես ֆայլերի որոնման ծրագիր։ Նրան դիմել է իր մենեջեր Դագ Մաքիլրոյը, ով հետաքրքրվել է ծրագրի արսենալով։ Թոմփսոնը պատասխանեց, որ նա կմտածի այդ մասին մեկ ժամ, սակայն այդ ընթացքում նա ուղում էր սխալներ և կատարում էր բարելավումներ։ Հաջորդ օրը նա Մաքիլյրոյին ներկայացրեց grep-ը և նա ասաց, որ դա այն է ինչ նա ուզում է։ Թոփսոնի զեկույցը կարող է պարզաբանել, թե ինչու է grep-ը գրվել գիշերը։
Այսպիսով ծրագրի առաջին տարբերակը գրվել է Քեն Թոմփսոնի կողմից PDP-11 լեզվով, որը պետք է օգներ Լի Է․ ՄաքՄահոնին վերլուծել ֆեդերալիստական թերթերը՝ որոշելու անհատական թերթերի հեղինակությունը։


== Օրինակ ==
Հաջորդ օրինակում պատկերված է grep հրամանի տրադրած տվյալները տարբեր փաստարկների դեպքում․


== Ծանոթագրություններ ==


== Արտաքին հղղումներ ==
GNU Grep պաշտոնական կայք
GNU Grep manual
"why GNU grep is fast" - implementation details from GNU grep's author.
Network grep - A packet analyzer used to match patterns at the network layer
Command Grep – 25 practical examples
I’ll Follow the Sun

«I’ll Follow the Sun» (հայերեն՝ Ես կգնամ արևի հետևից)՝ «The Beatles» խմբի երգը, որը պաշտոնապես թողարկվել է 1964 թվականին Beatles for Sale և Beatles '65 ալբոմներում (հետագայում՝ նաև Beatles for Sale (No. 2)–ում)։ Երգը, որը իրենից ներկայացնում է մաժորային, բայց փոքր-ինչ մելանխոլիկ բալլադ, գրել և կատարել է Փոլ ՄաքՔարթնին։


== Երգի պատմություն ==
Երգը Լենոնին և ՄաքՔարթնիին վերագրվող ամենավաղ կոմպոզիցիաներից մեկն է, որը գրվել է 1959 թվականին ՄաքՔարթնիի կողմից։ Պահպանվել է երգի բավականին կոպիտ ձայնագրությունը, որն արվել է ՄաքՔարթնիի տանը 1960 թվականի ապրիլին (ՄաքՔարթնին, Լենոնը և Հարիսոնը նվագել են ակուստիկ կիթառները, իսկ բաս կիթառի հատվածը կատարել է Ստյուարտ Սաթքլիֆը)։
Խմբի կողմից երգը բավականին հազվադեպ էր կատարվում կենդանի ձայնով, սակայն 1964 թվականի վերջին, երբ երաժիշտները ջանասիրաբար նյութ էն փնտրում, որպեսզի լրացնեն Beatles for Sale ալբոմը, որոշվեց «վերակենդանացնել» այդ կոմպոզիցիան։


== Երգի ձայնագրություն ==
Երգը ձայնագրվել է 1964 թվականի հոկտեմբերի 18-ին «Էբբի Ռոուդ» ստուդիայում։ Ընդհանուր առմամբ արձանագրվել է 8 դուբլ։ Ձայնագրության ընթացքում մասնակիցները բազմիցս ծիծաղել են, միակ ամբողջական դուբլը հենց վերջին՝ ութերորդ դուբլն էր։ Բավականին անսովոր հարվածային հնչյուններն իրականում Ռինգո Սթարն է հարվածում ծնկներին։ Նման էֆեկտ առաջարկել է Փոլ ՄաքՔարթնին։
Ձայնագրությանը մասնակցել են՝
Փոլ ՄաքՔարթնի՝ հիմնական վոկալ, բաս կիթառ, ակուստիկ կիթառ
Ջոն Լենոն՝ ռիթմ կիթառ
Ջորջ Հարիսոն՝ սոլո–կիթառ
Ռինգո Սթար՝ հնչյուններ


== Քավեր տարբերակներ ==
Ամերիկացի քանթրի կատարող Դևիդ Բոլը ձայնագրել է երգի իր տարբերակը Come Together: America Salutes The Beatles տրիբյուտ-ալբոմի համար (1995)։
Փոլ ՄաքՔարթնին այդ երգը բազմիցս կատարել է իր համերգների ժամանակ։
Ամերիկացի նկարիչ Գլեն Ֆիլիպսը ձայնագրել է երգի իր տարբերակը` «Պատկերացրու» ֆիլմի սաունդթրեքի համար` Էդի Մերֆիի մասնակցությամբ (2009)։


== Ծանոթագրություններ ==


== Գրականություն ==


== Արտաքին հղումներ ==
«Библия The Beatles: «I’ll Follow the Sun»» (անգլերեն)։ The Beatles Bible։ Արխիվացված է օրիգինալից 2012-05-18-ին։ Վերցված է 2012-01-24 
«Текст песни «I’ll Follow the Sun»» (անգլերեն)։ Արխիվացված է օրիգինալից 2012-05-18-ին։ Վերցված է 2012-01-24 
Alan W. Pollack.։ «Заметки о песне «I’ll Follow the Sun»» (անգլերեն)։ Արխիվացված է օրիգինալից 2012-05-18-ին։ Վերցված է 2012-01-24 
Robert Fontenot.։ «I’ll Follow the Sun — The history of this classic Beatles song» (անգլերեն)։ About.com։ Արխիվացված է օրիգինալից 2012-05-18-ին։ Վերցված է 2012-01-24 
Dave Rybaczewski.։ ««I’ll Follow the Sun» — History» (անգլերեն)։ beatlesebooks.com։ Արխիվացված է օրիգինալից 2012-05-18-ին։ Վերցված է 2012-01-24 
Երգի ստուդիական տարբերակի տեսանյութը (Ստուգված է 24 հունվարի 2012)
Տովրի

Տովրի, կամ Տոլտրի, (ուկրաիներեն՝ Товтри; Մեդոբորի Տերնոպոլի մարզում), լեռնային աղեղաձև կրաքարային բլրաշար, որը տարածվում է Պոդոլյան բարձրավայրի կենտրոնական և հարավարևելյան մասերում, սկսվելով Վերինբուգի-Սիրտի հարթավայրից (Փոքր Պոլեսիե, Լվովի և Տերնոպոլի մարզերի հյուսիսային սահմանամասերից, ներքևում (հարավ-արևելք) Զոլոչովից, Սերետ գետի վերին հոսանքներց) դեպի հարավ-արևելք Զբարաժ - Սկալատ - Կամենեց-Պոդոլսկի մինչև Ստարայա Ուշիցա Դնեստրի վրա և Ստեֆանցև Պրուտ գետի վրա հյուսիսային Մոլդավիայում։
Բարձրությունները ընկած են 350–400 մետր միջակայքում, առավելագույնը՝ 430 մետր (հյուսիս-արևմուտքում)։ Բլրաշարի երկարությունը կազմում է մոտ 170–200 կմ, լայնությունը՝ 2–3-ից մինչև 15–25 կմ։
Իրենից ներկայացնում է աշխարհում գոյություն ունեցող միակ լեռնային բլրաշարը, որը առաջացել է ոչ թե տեկտոնիկ գործընթացների հետևանքով, այլ կենդանի օրգանիզմների կենսագոյության արդյունքում։
1996 թվականին Տոբտրների մեծ մասը մտավ Պոդոլսկի Տովտրիներ բնական ազգային պարկի կազմի մեջ։


== Տես նաև ==
Պոդոլսկի Տովտրիներ (ազգային պարկ)
Բասանո դել Գրապա

Բասանո դել Գրապա (իտալերեն՝ Bassano del Grappa), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 40 411 մարդ (2008), բնակչության խտություն՝ 879 մարդ/կմ²։ Զբաղեցնում է 46 կմ² մակերես։ Փոստային ինդեքս 36061։ Հեռախոսային կոդ՝ 0424։


== Արտաքին հղումներ ==
Պաշտոնական կայք (իտալ.)
Ազգային ինստիտուտի վիճակագրություն (անգլ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գրեչանա (գյուղ, Վոլոչիսկի շրջան)

Անվան այլ կիրառումների համար տե՛ս՝ ԳրեչանաԳրեչանա (ուկրաիներեն՝ Гречана), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Գրեչանա գյուղում բնակվում էր 638 մարդ։ Բնակավայրը զբաղեցնում է 1,5 կմ² տարածք։ Բնակչության խտությունը կազմում էր 425,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեսֆինա

Դեսֆինա (հուն․՝ Δεσφίνα), փոքր քաղաք Հունաստանում, որը գտնվում է ծովի մակարդակից 520 մ բարձրության վրա, նախկին Պառնասյան թեմում, Դելփիքից 7 կմ հարավ, Ամֆիսայից 18 կմ հարավ-արևելք, Լամիայից 53 կմ հարավ և Աթենքից 116 կմ հյուսիս-արևմուտք։ Մտնում է Կենտրոնական Հունաստանի պերիֆերիայի կազմի մեջ գտնվող Ֆոկիդա ծայրամասային միավորի Դելփիք համայնքի մեջ։ Ըստ 2011 թվականի մարդահամարի տվյալների՝ բնակչությունը կազմում է 1824 մարդ։
Քաղաքի արևմտյան և հյուսիսային մասով անցնում է ազգային ճանապարհ 48-ը՝ Ագրինիոն-Իտեյա-Դելփիք-Լևադիյա, որը եվրոպական E65 ճանապարհի մի մասն է։


== Տաքսիարխի եկեղեցի ==
Դեսֆինայում է գտնվում բյուզանդական Տաքսիարխի եկեղեցին (Εκκλησία των Ταξιαρχών): Այն փոքր կիսաշրջանաձև տաճար է՝ կամարաձև տանիքով և մի փոքր պատուհանով։ Մուտքի դուռը գտնվում է արևմտյան կողմում։ Դռա վերևի փոքր որմնախորշի վրա պատկերված է Միքայել Հրեշտակապետը։ Պատի արտաքին մասը զարդարված է ագուցված աղյուսներով՝ խոշոր անհավասար քարերի միջև։ Ներքին որմնանկարները տեղ-տեղ զգալիորոն վնասվել են՝ հատկապես պատի ներքևի հատվածում։ Մուտքի վերևում եղած արձանագրությունը պարունակում է թվականը, երբ ստեղծվել են որմնանկարները. 1332 թվական, Անդրոնիկոս II Ավագի կառավարման ժամանակաշրջան և հոգևորականների անունները՝ Թեոդորոս և Կոնստանտինոս Անալիտիս (Θεόδωρος και Κωνσταντίνος Αναλυτής) և Կոնստանտինոս Ստիրոտիս (Κωνσταντίνος Στειριώτης):


== Դեսֆինայի համայնք ==

Դեսֆինայի համայնքային միության մեջ մտնում է 10 բնակավայր և Թիմիոս-Պրոդրոմոս վանքը։ Ըստ 2011 թվականի մարդահամարի տվյալների՝ բնակչությունը կազմում է 1988 մարդ։ Մակերեսը 148 992 կմ² է։


== Բնակչություն ==


== Ծանոթագրություններ ==
Ռոզիի սիրահարները

Ռոզիի սիրահարները (հանգըլ։장미빛 연인들, RR:Jangmibit Yeonindeul), 2014 թվականի հարավկորեական հեռուստասերիալ, որտեղ խաղացել են Լի Ջանգ Վուն և Հան Սոն Հուան։ Այն թողարկվել է MBS-ի կողմից 2014 թվականի հոկտեմբերի 18-ից մինչև 2015 թվականի ապրիլի 12-ը, և ցուցադրվել է շաբաթ և կիրակի օրերին ժամը 20։40-ին, 50 էպիզոդով։


== Սյուժե ==
Դիզայնը Բեկ Ջանգ Միի երկրորդ մասնագիտությունն է, նա մի հարուստ աղջիկ էր, ով մեծացել էր առանց կյանքի դժվարությունները տեսնելու։ Ջանգ Միի ծնողները ցանկանում էր նրան ամուսնացնել իրենց ընտրած մարդու հետ, բայց նա չի ենթարկվում իր ծնողներին և սկսում ժամադրվել ուսանող Պակ Չա Դոլի հետ։ Աշխույժ և ելքային Չա Դոլին մեծացրել է իր մայրը, և նա ցանկանում էր ավարտել քոլեջը ու գումար վաստակել իր մոր համար։ Բայց երբ Ջանգ Մին հղիանում է, նա և Չա Դոլը ստիպված եղան փողել իրենց ծրագրերը, և սկսեցին երեխա մեծացնել, չնայած որ երկուսն էլ դեռ քոլեջում սովորում էին։ Այս գործընթացը նրանք շատ դանդազ էին կատարում և այդ ժամանակ հասկացան իրական սիրո իմաստը։


== Դերեր ==
Լի Ջանգ Վու - Պակ Չա Դոլի դերում
Հան Սոն Հուա - Բեկ Ջանգ Միի դերում
Լի Մի Սուկ - Ջոնգ Շի Նեի դերում
Ջանգ Մի Հի - Գո Յոն Հուայի դերում
Պակ Սանգ Վոն - Լի Յոնգ Գուկի դերում
Ջոնգ Բո Սոկ - Բեկ Ման Ջոնգի դերում
Իմ Յե Ջին - Սո Գում Ջաի դերում
Կիմ Մին Սո - Բեկ Սու Րյունի դերում
Հան Ջի Սանգ - Պակ Կանգ Թեի դերում
Յուն Ա Ջունգ - Պակ Սե Րաի դերում
Չոի Ֆիլիպ - Գո Ջե Դոնգի դերում 
Կիմ Յոնգ Օկ - Ջո Բանգ Շիլի դերում
Բան Հյո Ջունգ - Մա Փիլ Սունի դերում
Լի Գո Ուն - Պակ Չո Րոնգի դերում
Գիլ Ուն Հյե - Սո Ջու Յոնգի դերում


== Մրցանակներ և անվանակոչություններ ==


== Ծանոթագրություններ ==
Նապոլեոնի դամբարան

Նապոլեոնի դամբարան, հուշարձան, կանգնեցված Փարիզի Հաշմանդամների տանը, որտեղ պահվում են Նապոլեոն Բոնապարտի մասունքները։
Նապոլեոնը մահացել է 1821 թվականին, երբ աքսորված էր Ատլանտյան օվկիանոսի հարավում գտնվող Սուրբ Հեղինե կղզի։ Մահից հետո աճյունը տեղափոխվել է Ֆրանսիա՝ Փարիզի հաշմանդամների տանը նրա համար կառուցված դամբարանում։ 1861 թվականին կայսեր աճյունը տեղափոխվեց դամբանաքարի մեջ, որի վրա նրա մարտական հաղթանակների թվարկումն է։ 
Նապոլեոնի աճյունն ամփոփված է իրար մեջ մտնող 6 դագաղի մեջ։ Ներքին դագաղը երկաթից է և պատված է անագով, երկրորդը կարմիր փայտից է, երրորդն ու չորրորդը կապարից են, հինգերորդը՝ սև փայտից, և վերջինը՝ կաղնու փայտից։ Այժմ նրա շուրջ Ֆրանսիայի այլ ականավոր զորավարների գերեզմաններ էլ կան։
Մագդալենա Սիբելլա Սաքսոնացի

Մագդալենա Սիբելլա Սաքսոնացի (գերմ.՝ Magdalena Sibylla von Sachsen, դեկտեմբերի 23, 1617(1617-12-23), Դրեզդեն, Սրբազան Հռոմեական կայսրություն - հունվարի 6, 1668(1668-01-06), Altenburg, Սրբազան Հռոմեական կայսրություն), Սաքսոնիայի արքայադուստր, ամուսնության ժամանակ Դանիայի և Նորվեգիայի կրոնպրինցեսուհի, ինչպես նաև Սաքսոն-Ալտենբուրգիայի դքսուհի։


== Կենսագրություն ==
Մագդալենա Սիբելլա Սաքսոնացին ծնվել է Դրեզդենում, և Հովհաննես Գևորգ I-ի երրորդ ողջ մնացած դուստրն է և վեցերորդ ողջ մնացած երեխան։ Նրա մայրն է Մագդալենա Սիբելլա Պրուսսացին։ Նրա հինգ ավագ եղբայրենը և քույրերն էին՝ Սոֆիա Էլիանոր Սաքսոնացին, Մարիա Ելիզավետա Սաքսոնացին, Հովհաննես Գևորգ II-րդը, Օգոստոսը և Քրիստիանը, և միակ փոքր եղբայրն էր Մորիցը։
1634 թվականին Կոպենահագենում սաքսոնյան արքայադուստրը ամուսնացավ Դանիայի արքայազն Քրիստիան Դանիացու և Նորվեգացու հետ։
Զույգը ապրում էր Ֆալստերի վրա գտնվող Նայքյոփինգ ամրոցում։ Նա իրեն դրսևորում էր որպես խոհեմ արքայադուստր։ Նա նվիրատվություններ էր կատարում եկեղեցուն և հոգևորականներին, և գովաբանություն է ստացել դրա համար։ Նա նաև գրեց աղոթագիրք։ Նրա ամուսինը մահացել է Սաքսոնիա ուղևորություն կատարելու ճանապարհին և ամուսնության ընթացքում նրանք երեխաներ չունեցան։ Ի վերջո, նրա ամուսնու եղբայր  Ֆրեդերիկ III-րդը գահ բարձրացավ։
Երբ նա դարձավ այրի, 1647 թվականին նրան հանձնվեց Լոլլանդը և Ֆալստերինը,  որպես նրա ֆեոդ։ Նա տեղափոխվեց Դանիայի իր հարավային տիրույթներ։
1651 թվականին նա նշանվեց Սաքսոն-Ալտենբուրգի դուքս Ֆրիդրիխ Վիլհելմ II-ի հետ, և 1652 թվականի հոկտեմբերի 11-ին նա ամուսնացավ վերջինիս հետ Դրեզդենում։ Հաջորդ տարի, 1653 թվականին նա կորցրեց Դանիայում իր տիրույթները։ 
Երկրորդ ամուսնությունում նա ունեցվա երեք երեխա՝

Քրիստիան (1654—1663), Սաքսոն-Ալտենբուրգի գահաժառանգ արքայորդի [1],
Յոհաննա Մագդալենա (1656—1686), ամուսնացածէ եղել  Սաքսոն-Վեյսենֆելի դուքս Յոհանն Ադոլֆ I-ի (1649—1697) հետ,
Ֆրիդրիխ Վիլհելմ III-րդ (1657—1672), վերջին ներկայացուցիչը Սաքսոն-Ալտենբուրգյան տոհմի։1662 թվականին նա այցելեց Դանիա արքայադուստր Աննա Սոֆիա Դանիացու նշանդրեքին մասնակցելու համար, Յոհանն Գևորգ III-ի հետ։
Նա մահացավ 1668 թվականի հունվարի 6-ին և թաղված է  Ալտենբուրգում։


== Ծանոթագրություններ ==
Nordisk familjebok / 1800-talsutgåvan. 9. Kristendomen - Lloyd Կաղապար:Sv icon
	 	Dansk biografisk Lexikon / XI. Bind. Maar - Müllner Կաղապար:Da icon
http://www.guide2womenleaders.com/womeninpower/Womeninpower1640.htm


== Գրականություն ==
Mara R. Wade: Triumphus Nuptialis Danicus. German Court Culture and Denmark. The Great Wedding of 1634. Wiesbaden: Harrassowitz 1996. (Wolfenbütteler Arbeiten zur Barockforschung 27). ISBN 3-447-03899-3
Helen Watanabe O’Kelly: Das Damenringrennen — eine sächsische Erfindung? In: Sachsen und die Wettiner. Chancen und Realitäten (Sondernummer der Dresdner Hefte). Dresden 1990.


== Արտաքին հղումներ ==
http://www.guide2womenleaders.com/womeninpower/Womeninpower1640.htm
Միրաբել (Արդեշի գավառ)

Միրաբել (ֆր.՝ Mirabel), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 402 մարդ, բնակչության խտությունը` 20.20 մարդ/կմ²։ Բնակավայրը զբաղեցնում է 19.9 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 135 կմ հարավ, Պրիվա քաղաքից` 17 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 307 աշխատունակ (15-64 տարեկան) բնակիչ, որոնցից ակտիվ էին 220-ը, իսկ ոչ ակտիվները` 87։ Ակտիվության ցուցանիշը կազմում է 71,7 %։ 220 աշխատունակ մարդկանցից աշխատել է 200 անձ (104 տղամարդ և 96 կին)։ Գործազուրկ են եղել 20 անձ (11 տղամարդ և 9 կին)։ 87 անաշխատունակներից 27-ը եղել են աշակերտներ կամ ուսանողներ, 40-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աքսիլու

Աքսիլու (հուն․՝ Αξύλου), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների՝ բնակչությունը կազմում է 50 մարդ։ Տեղակայված է Ախելիա գյուղից 12 կմ դեպի հյուսիս։


== Ժողովրդագրություն ==


== Ծանոթագրություններ ==


== Արտաքին հղումներ ==
Աքսիլուի քարտեզը
Սթիվ Դիտկո

Սթիվ Դիտկո (անգլ.՝ Stephen J. (Steve) Ditko (նոյեմբերի 2, 1927(1927-11-02)[…], Ջոնսթաուն, Քամբրիա շրջան, Փենսիլվանիա, ԱՄՆ - հունիսի 29, 2018(2018-06-29)[…], Նյու Յորք, Նյու Յորք, ԱՄՆ), ամերիկացի գրող, նկարիչ և պատկերազարդող սլովակյան արմատներով։ Հայտնի է դարձել Marvel Comics կազմակերպության հետ իր ընդհանուր աշխատանքներով։ Աշխատել է Ստեն Լիի և Ավի Արադի հետ։ Ստեն Լիի հետ միասին ստեղծել է այնպիսի կերպարներ, ինչպիսիք են՝ Սարդ-մարդը, Հալքը, Երկաթե մարդը և այլք։ Նաև աշխատել է DC, Charlton, Atlas և Independent կազմակերպությունների հետ։


== Մատենագիտություն ==
Amazing Adventures № 1-6Amazing Adult Fantasy № 7-14
Amazing Fantasy № 15The Amazing Spider-Man № 1-38
The Amazing Spider-Man № 1-2
The Avengers № 13, 15
Strange Tales № 110-111, 114-146
Strange Tales № 2
The Fantastic Four № 13
The Incredible Hulk № 2, 6
Phantom 2040 № 1-4
Tales of Suspense № 47-49
Tales to Astonish № 60-67
Speedball № 1-10
ROM Spaceknight № 59-75, № 4
Chuck Norris: Karate Kommandos № 1-3DC

Showcase № 73
Beware the Creeper № 1-6
The Hawk and the Dove № 1-2
Shade, the Changing Man № 1-8
World's Finest Comics № 249-255
Detective Comics № 483-485
Detective Comics № 487
Legion of Super-Heroes № 268, 270, 272
Cancelled Comics Cavalcade № 1, 2Charlton

Blue Beetle № 1-5
Mysterious Suspense № 1
Strange Suspense Stories № 75-89
Captain Atom № 78-9
Ghostly Haunts, Ghostly TalesWarren

Eerie № 3-10 (1966-1967)
Creepy № 9-16 (1966-1967)Atlas

The Destructor № 1-4 (1975)Independent

Avenging World (1973)


== Ծանոթագրություններ ==


== Արտաքին հղումներ ==
IMDb
Պրոչենո

Պրոչենո ( իտալերեն՝ Proceno), Իտալիայի կոմունա, գտնվում է Լացիո մարզի Վիտերբո գավառում։
Բնակչությունը կազմում է 612 մարդ (ըստ 2008 թվականի), բնակչության խտությունը կազմում 15 մարդ/կմ²։ Տարածքը կազմում է 42 կմ²։ Փոստային ինդեքս՝ 1020։ Հեռախոսային կոդ՝ 0763։
Քաղաքի հովանավոր սուրբը հանդիսանում է Սուրբ Ագնեսեն (Sant’Agnese)։


== Համայնքի վարչակազմը ==
Հեռախոս։ 0763 710092
Էլեկտրոնային փոստ։ info@comunediproceno.vt.it
կայք։ http://www.comunediproceno.vt.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ժողովրդագրություն ==


== Ծանոթագրություններ ==
Յարասար (Ղանղալի գավառ)

Յարասար, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Ղանղալի գավառակում։


== Պատմություն ==
Գյուղը թուրքերի ավերվել, իսկ բնակչությունը կոտորվել է 1915 թվականի Մեծ եղեռնի ժամանակ։


== Բնակչություն ==
Մինչև 1915 թվականն ուներ 200 տուն՝ 1750 հայ բնակչով։


== Պատմամշակութային կառույցներ ==
Յարասարն ուներ հայկական եկեղեցի։


== Կրթություն ==
Գյուղում գործում էր հայկական ուսումնարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ժողովածու (4947)

Ժողովածու (4947), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4947 թվի տակ։ Ձեռագիրը գրվել է 13-րդ դարում Ներսես և Առաքել գրիչների կողմից։ Ստացողը եղել է Հովհաննես արքաեղբայրը։ Գրված է թղթի վրա, որը ունի 25x16 չափս։ Ձեռագիրը կազմված է 198 թերթից։ Գրված է միասյուն, բոլոգրով։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 25բ, 89ա, 114ա, 132ա, 163ա և այլուր։


== Բովանդակություն ==
Գրիգորի պապու Հռովմայ Բանք պատմողականք առ Պետրոս նախաստրկաւագ իւր։
Բենետիքաոսի Սահման ընթացից կրօնաւորաց։
Սահմանք աշակերտացն Բենեդիքտոսի։


== Ծանոթագրություններ ==
Մեռլարա

Մեռլարա  (իտալերեն՝ Merlara), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 2960 մարդ։ Բնակչության միջին խտությունը 141 մարդ/կմ²։ Զբաղեցնում է 21 կմ² տարածք։ Փոստային ինդեքս՝ 35040։ Հեռախոսային կոդ՝ 0429։


== Ծանոթագրություններ ==
Արսեն Մելիքյան (ծանրամարտիկ)

Անվան այլ կիրառումների համար տե՛ս՝ Արսեն Մելիքյան (այլ կիրառումներ)Արսեն Ստեփանի Մելիքյան (մայիսի 17, 1976(1976-05-17), Երևան, Հայկական ԽՍՀ, ԽՍՀՄ), հայ ծանրամարտիկ, 2000 թ. Օլիմպիական խաղերի և 2005 Եվրոպայի առաջնության բրոնզե մեդալակիր։
Ամենանշանակալից հաջողությունը կարիերայում ծանրամարտիկ Արսեն Մելիքյանին տրվեց 24 տարեկանում՝ 2000 թվականի Սիդնեյում կայացած Ամառային օլիմպիական խաղերի ժամանակ, որտեղ մինչև 77 կգ կատեգորիայում նա բարձրացրեց 365 կգ (պոկում վարժությունում բարձրացրեց 167,5 կգ, իսկ հրում վարժությունում՝ 197,5 կգ) և նվաճեց բրոնզե մեդալ՝ պարտվելով միայն չինացի Չժան Սյույգանույին և հույն Վիկտոր Միտրույին։ Այս բրոնզն առաջին մեդալն էր նման առանձնահատկությունների համար՝ անկախ Հայաստանում անցկացված Օլիմպիական խաղերի (1996 թ. հայ մարզիկներն արդեն ստացել էին ոսկե և արծաթե մեդալներ)։ 2005 թ. Եվրոպայի առաջնությունում, որ կայացավ Բուլղարիայի մայրաքաղաք Սոֆիայում, Մելիքյանն արժանացավ բրոնզե մեդալի, բայց այս անգամ 85 կգ քաշային կարգում։ Պոկում վարժությունում նա բարձրացրեց 165 կգ, իսկ հրում վարժությունում՝ 197,5 կգ։ Ընդհանուր քաշը կազմել է 362,5 կգ։


== Արտաքին հղումներ ==
. օլիմպիական վիճակագրությունը՝ Sports-Reference.com կայքից Archived 2011-05-19 at the Wayback Machine.